ananddey/assamese-wiki-corpus huggingface dataset:
সোণালী দেৱ

সোণালী দেৱ (; জন্ম: ১৯৭২) এগৰাকী সমকালীন ভাৰতীয় আমেৰিকান ৰোমাণ্টিক ঔপন্যাসিক। তেওঁক আ বলিউড এফেয়াৰ কিতাপখনৰ বাবে জনা যায়।

সংক্ষিপ্ত জীৱনী

১৯৭২ চনৰ আগে-পিছে সোণালী দেৱৰ জন্ম হৈছিল। মুম্বাইৰ কঙ্কনত তেওঁ জীৱনৰ প্ৰথম কালছোৱা পাৰ কৰিছিল। মনোজ থত্তেৰ সৈতে বিবাহ পাশত আৱদ্ধ হোৱাৰ পাছত, প্ৰায় ২০০৬ চনত দেৱ আমেৰিকালৈ গুচি যায় আৰু ভাৰতীয় পৰম্পৰাগত বিবাহ-পদ্ধতিক লৈ পৰম সন্তোষ প্ৰকাশ কৰে।

কৰ্মজীৱন

মুম্বাইত থাকোঁতে দেৱে কিছু বলিউডী স্ক্ৰিপ্ট লিখাৰ কাম কৰিছিল; কিন্তু এইবোৰ চলচ্চিত্ৰ নিৰ্মাণৰ পৰ্যায় নাপালেগৈ। কেথৰিন কল্টৰৰ কিতাপসমূহ পঢ়ি বলিউডী চিনেমাৰ সৈতে তেওঁ এইবোৰৰ সাদৃশ্য অনুভৱ কৰে; কেথৰিনে তেওঁক প্ৰভাৱিত কৰে আৰু ২০১০ চনৰপৰা সোণালীয়ে ৰোমাণ্টিক ধাৰাৰ উপন্যাস লিখিবলৈ আৰম্ভ কৰে। .

দেৱৰ প্ৰথমখন উপন্যাস আ বলিউড এফেয়াৰ ২০১৪ চনত প্ৰকাশ হয়। কিতাপখন কেন্সিংটন প্ৰকাশনে প্ৰকাশ কৰে আৰু ই ‘আমেৰিকান ৰোমাণ্টিক লেখক’ৰ দ্বাৰা ‘ৰিটা এৱাৰ্ড’ৰ বাবে মনোনীত হয়।

২০১৯ চনলৈ সোণালী দেৱ নেপাৰভিল ইলিনইছত আছিলতেওঁৰ কাহিনীৰ চৰিত্ৰসমূহ বিভিন্ন পটভূমিৰপৰা অহা, যি অৱশেষত সম্পদৰ নৰকবাসত আৱদ্ধ হৈছে।কিছুমান চৰিত্ৰই জাতি, সংস্কৃতি আৰু লিংগ বৈষম্যক প্ৰতিফলিত কৰিছে।

দেৱৰ উপন্যাস প্ৰাইড, প্ৰিজুডিজ এণ্ড আডাৰ ফ্লেভাৰচ্‌ সামান্য বলিউডী বিষয় আৰু জেন অষ্টিনৰ ক্লাছিক উপন্যাস ‘প্ৰাইড এণ্ড প্ৰিজুডিজ’ৰ সমাহাৰ।

তথ্যসূত্ৰ

শ্ৰেণী:আমেৰিকা যুক্তৰাষ্ট্ৰৰ ব্যক্তি
শ্ৰেণী:ভাৰতীয় মূলৰ আমেৰিকান‎
শ্ৰেণী:জীৱিত ব্যক্তি
শ্ৰেণী:আমেৰিকান লেখক
নীৰৱ অৱাম্লজানতা

নীৰৱ অৱাম্লজানতা বা ছাইলেণ্ট হাইপ'ক্সিয়া হৈছে এক প্ৰকাৰৰ হাইপোক্সিয়া অৰ্থাৎ শৰীৰত অক্সিজেনৰ পৰিমাণ কমি যোৱা এক অৱস্থা, যাৰ উশাহ চুটি হোৱা অৱস্থাৰ সৈতে কোনো মিল নাই। ইয়াক কৰ'নাভাইৰাছ ৰোগ ২০১৯ৰ এক জটিলতা বুলি জনা যায়। অনুমান কৰা হৈছে যে এছএআৰএছ-চিঅ'ভি-2 বোৰে হাঁওফাঁওৰ বায়ুপথৰ তেজৰ প্ৰবাহৰ উপৰিও হাঁওফাঁওৰ ভিতৰত থকা ৰক্তনলীবোৰৰ তেজৰ প্ৰবাহো প্ৰভাৱিত কৰে, ফলত সঠিক পৰিমাণে বায়ুপ্ৰবাহিত নহয়, কিন্তু উশাহ চুটি হৈ যোৱাকৈ প্ৰভাৱিত নকৰে। হাঁওফাঁওৰ ভিতৰত সৰু সৰু পৰিসৰত তেজ গোট মৰাৰ ফলতো ছাইলেণ্ট হাইপোক্সিয়া হ'ব পাৰে বুলি অনুমান কৰা হয়। দেখা গৈছে যে কোভিড-19 থকা ৰোগীৰ উশাহ-নিশাহৰ হাৰ ক্ৰমান্বয়ে বৃদ্ধি পায়, যাৰ ফলত ছাইলেণ্ট হাইপোক্সিয়া হয়। এইটোও দেখুওৱা হৈছে যে কোভিড-19 ৰোগীসকলে অ-কোভিড-19 ৰোগীৰ তুলনাত ব্যায়ামৰ পিছত কম পৰিমাণৰ উশাহ চুটি অনুভৱ কৰে। অনিয়মিত নিউমোনিয়া আৰু উচ্চতাৰ সৈতে জড়িত অসুস্থতাৰ ফলতো এই অৱস্থা হোৱা বুলি জনা যায়।

ৰোগনিৰ্ণয়

পূৰ্বানুমান

ছাইলেণ্ট হাইপোক্সিয়াৰ পূৰ্বানুমান কৰা সাধাৰণতে কঠিন কাম, কিয়নো তেজত অক্সিজেনৰ স্তৰ গম নোপোৱাকৈ ৫০ শতাংশৰ তললৈ হ্ৰাস হ'ব পাৰে।

তথ্য সংগ্ৰহ

শ্ৰেণী:ৰোগ
চেন্নাই

চেন্নাই (তামিল: சென்னை) বা পূৰ্বৰ (তামিল: மதறாஸ் মাড্ৰাছ‍) দক্ষিণ ভাৰতৰ তামিল নাডু ৰাজ্যৰ ৰাজধানী তথা ভাৰতৰ চতুৰ্থতম বৃহত্তম মেট্ৰ'পলিটান চহৰ। এইখন বঙ্গোপসাগৰৰ কৰমণ্ডল উপকূলত অৱস্থিত। ৩৬৮ বছৰ পুৰনি এই চহৰৰ জনসংখ্যা আনুমানিক ৬.৯১ মিলিয়ন (২০০৬); জনসংখ্যাৰ দিশৰ পৰা এইখন পৃথিৱীৰ ৩৬তম বৃহত্তম মেট্ৰোপলিটান চহৰ।

চেন্নাই এখন শিল্প আৰু বাণিজ্যৰ এটা ডাঙৰ কেন্দ্ৰ আৰু সাংস্কৃতিক ঐতিহ্য আৰু মন্দিৰ স্থাপত্যৰ বাবে বিখ্যাত। চেন্নাই ভাৰতৰ মটৰগাড়ী উদ্যোগৰ ৰাজধানী। ইয়াত ভাৰতৰ মটৰ গাড়ী উদ্যোগৰ প্ৰায় ৪০% কোম্পানী আছে। ভাৰতত উৎপাদিত গাড়ীৰ এটা প্ৰধান অংশ ইয়াত তৈয়াৰ কৰা হয়। চেন্নাইক দক্ষিণ এছিয়াৰ "ডেট্ৰয়েট" হিচাপেও উল্লেখ কৰা হয়।

নাম

চেন্নাইৰ পুৰনা নাম মাদ্ৰাজ আছিল য’ৰ উৎপত্তি মাদ্ৰাজপত্তনম শব্দৰ পৰা হৈছিল। ১৬৩৯ চনত ব্ৰিটিশ ইষ্ট ইণ্ডিয়া কোম্পানীয়ে এটা স্থায়ী উপনিবেশ স্থাপনৰ বাবে মাদ্ৰাজপত্তনমক নিৰ্বাচন কৰে। চেন্নাপত্তনম নামে এখন গাওঁ দক্ষিণত অৱস্থিত আছিল। পৰৱৰ্তীসময়ত এই দুই চহৰ একত্ৰিত কৰা হয় আৰু ব্ৰিটিছসকলৰ পছন্দ অনুসৰি মাদ্ৰাজ নামে পৰিচিত হয়। তথাপিও স্থানীয় কিছুলোকে চহৰখনক চেন্নাপত্তনম বা চেন্নাপুৰি হিচাপে উল্লেখ কৰিছিল।

১৯৯৬ চনৰ আগষ্ট মাহত এই চহৰৰ নাম মাদ্ৰাজৰ পৰা পৰিবৰ্তন কৰি চেন্নাই কৰা হয়,।

তথ্য সংগ্ৰহ

বাহ্যিক সংযোগ

Official government website of Chennai District
Official website of the Corporation of Chennai

শ্ৰেণী:ভাৰতৰ নগৰ মহানগৰ
শ্ৰেণী:ভাৰতৰ ৰাজধানী নগৰ
ষ্টাইক্স

ষ্টাইক্স (/ˈstɪks/; প্ৰাচীন গ্ৰীক: Στύξ [stýks]; ইংৰাজী: Styx, ষ্টাইক্স নদী বুলিও কোৱা হয়) গ্ৰীক শ্ৰুতিকথাৰ এগৰাকী দেৱী আৰু পাতাল জগতৰ এখন অন্যতম নদী। টাইটান অ'চেনাছ আৰু টেথিছৰ তিনি হাজাৰ অ'চেনিডৰ ভিতৰত অন্যতম সামুদ্ৰিক দেৱী৷ তেওঁ টাইটান পালাছৰ পত্নী আৰু জেলাছ, নাইক, ক্ৰাটছ আৰু বিয়াৰ মাতৃ। টাইটানৰ বিৰুদ্ধে হোৱা যুদ্ধত তেওঁ জ্যুছৰ পক্ষ লৈছিল আৰু ইয়াৰ বাবে তেওঁক সন্মান জনাবলৈ জ্যুছে দেৱতাসকলক ষ্টাইক্সৰ পানীৰ দ্বাৰা শপত খাবলৈ আদেশ দিছিল।

পৰিয়াল

গ্ৰীক কাহিনী অনুসৰি অনুসৰি ষ্টাইক্স হৈছে বিশ্বক আগুৰি থকা মহান নদী টাইটান অ'চেনাছ আৰু টেথিছৰ তিনি হাজাৰ অ'চেনিড কন্যাৰ ভিতৰত আটাইতকৈ জ্যেষ্ঠা। কিন্তু ৰোমান পৌৰাণিক লেখক হাইজিনাছৰ মতে তেওঁ নক্স ("ৰাতি", নাইক্সৰ ৰোমান সমতুল্য) আৰু ইৰেবাছৰ (অন্ধকাৰ) কন্যা।

তেওঁ টাইটান পালাছৰ লগত বিয়া হয় আৰু তেওঁৰ দ্বাৰা জেলাছ, নাইক, ক্ৰাটছ, আৰু বিয়াৰ জন্ম হয়। ভূগোলবিদ পৌছানিয়াছে উল্লেখ কৰিছে যে ক্ৰিটৰ এপিমেনিডেছৰ মতে ষ্টাইক্স আছিল ইচিডনা দানৱৰ মাতৃ৷ ইচিডনাৰ পিতৃৰ বিষয়ে কোনো তথ্য নাই হয়তো পেৰিয়াছ হ’ব পাৰে।

সাধাৰণতে জ্যুছৰ কন্যা পাতাল-দেৱী পাৰ্চেফোনৰ মাতৃ বুলি ডিমিটাৰক গণ্য কৰা হয়, তথাপি পৌৰাণিক লেখক এপ'ল'ড'ৰাছৰ মতে তেওঁৰ মাতৃ আছিল ষ্টাইক্স। কিন্তু যেতিয়া এপ'ল'ড'ৰাছে পাৰ্চেফোনক অপহৰণ কৰাৰ বিখ্যাত কাহিনীত খঙাল আৰু বিচলিত মাকে পাৰ্চেফোনক বিচাৰি উলিওৱা কাহিনীৰ সৈতে সম্পৰ্ক বিচাৰ কৰা হয়, তেতিয়া সেই মাতৃগৰাকী ডিমিটাৰ বুলি বুজিব পাৰি।

তথ্য সংগ্ৰহ

শ্ৰেণী:গ্ৰীক কিংবদন্তি
স্পেনীয় ৱিকিপিডিয়া

স্পেনীয় ৱিকিপিডিয়া অনলাইন মুক্ত বিশ্বকোষ ৱিকিপিডিয়াৰ স্প্যানিশ সংস্কৰণ। ২০০২ চনৰ ২ জুনত ইয়াক মুকলি কৰা হয়। ৱিকিমিডিয়া ফাউণ্ডেশ্যনৰ অন্তৰ্গত এই প্ৰকল্পত বৰ্তমান টা প্ৰবন্ধ আছে।

পৰিসংখ্যা

চনৰ স্পেনীয় ৱিকিপিডিয়া'ৰ টা প্ৰবন্ধ, সম্পাদক, প্ৰশাসক আৰু টা ফাইল আছে। মুঠ সম্পাদনা সংখ্যা টা।

বাহ্যিক সংযোগ

স্পেনীয় ৱিকিপিডিয়া

তথ্য সংগ্ৰহ

শ্ৰেণী:ৱিকিপিডিয়াসমূহ
কোণ্ডাপল্লী খেলনা

কোণ্ডাপল্লী খেলনা ভাৰতৰ অন্ধ্ৰ প্ৰদেশৰ বিজয়ৱাড়াৰ ওচৰৰ কৃষ্ণা জিলাৰ এখন গাওঁ কোণ্ডাপল্লীত কাঠৰে তৈয়াৰ কৰা খেলনাৰ প্ৰকাৰ। কোণ্ডাপল্লীৰ বুম্মলা কলনী বা খেলনাৰ কলনীত এই শিল্প চৰ্চা কৰা হয়। সামগ্ৰীৰ ভৌগোলিক স্বীকৃতি (পঞ্জীয়ন আৰু সুৰক্ষা) আইন, ১৯৯৯ অনুসৰি অন্ধ্ৰ প্ৰদেশৰ পৰা ভৌগোলিক স্বীকৃতি প্ৰাপ্ত হস্তশিল্প হিচাপে পঞ্জীয়ন কৰা হৈছে। সংক্ৰান্তি আৰু নৱৰাত্ৰি উৎসৱৰ সময়ত এই পুতলাবোৰ ঘৰবোৰত একত্ৰিত কৰা বিভিন্ন খেলনাৰ ভিতৰত অন্যতম আৰু ইয়াক বুম্মলা কোলুভু বুলি উল্লেখ কৰা হয়।

ইতিহাস

কোণ্ডাপল্লী খেলনা এক প্ৰকাৰৰ ৪০০ বছৰ পুৰণি হস্তশিল্প। খেলনা তৈয়াৰ কৰা শিল্পীসকলক আৰ্যক্ষত্ৰিয় বুলি কোৱা হয়। ব্ৰহ্মাণ্ড পুৰাণত তেওঁলোকৰ উল্লেখ পোৱা যায়। শিল্পীসকলে মুখ্যতঃ ধৰ্মীয় আকৃতি, দেৱ-দেৱী, জন্তু, চৰাই, গৰুগাড়ী, গ্ৰাম্য জীৱনৰ উপাদান ইত্যাদি প্ৰস্তুত কৰে। আটাইতকৈ উল্লেখযোগ্য খেলনাৰ ভিতৰত দশৱতাৰ, নৃত্যৰত পুতলা অন্যতম।

বৰ্তমান স্থিতি

প্ৰাচীন কালত শাসকসকলৰ পৰা এই কলায়ে পৃষ্ঠপোষকতা লাভ ৰখা কৰিছিল। যদিও বৰ্তমান সময়ত লাভৰ অভাৱ, খেলনা উৎপাদন কৰিবলৈ সময় লোৱা, পশ্চিমীয়া কলাৰ প্ৰভাৱ আৰু যুৱ প্ৰজন্মক এই কলাৰ প্ৰতি উৎসাহিত নকৰাৰ বাবে ইয়াৰ গুৰুত্ব ক্ৰমে হ্ৰাস পাইছে। লেপাক্ষী আৰু লেংক' ইনষ্টিটিউট অফ জেনেৰেল ইউমেৰনেটিয়েল ট্ৰাষ্টে পুতলা তৈয়াৰ কৰাৰ কলা জীয়াই ৰাখিবলৈ কিছুমান উদ্যোগ হাতত লৈছে। সামগ্ৰীৰ ভৌগোলিক স্বীকৃতি (পঞ্জীয়ন আৰু সুৰক্ষা) আইন, ১৯৯৯ অনুসৰি অন্ধ্ৰ প্ৰদেশৰ পৰা ২০১৬ চনত ভৌগোলিক স্বীকৃতি প্ৰাপ্ত হস্তশিল্প হিচাপে পঞ্জীয়ন কৰা হৈছে। ইয়াৰ ফলত শিল্পবিধৰ বিপনন আৰু বাণিজ্যৰ ক্ষেত্ৰত কিছু সহায় হব বুলি আশা কৰা হৈছে।

তথ্য উৎস

শ্ৰেণী:ভাৰতৰ হস্তশিল্প
শ্ৰেণী:ভাৰতৰ ভৌগোলিক স্বীকৃতি
ছিলছিলা

ছিলছিলা (আৰবী: سِلْسِلَة , ইংৰাজী: Silsila) হৈছে আৰবী ভাষাৰ শব্দ যাৰ অৰ্থ হৈছে শৃংখল, সংযোগ, সংযোগ প্ৰায়ে বংশৰ বিভিন্ন অৰ্থত ব্যৱহৃত। বিশেষকৈ ইয়াক "আধ্যাত্মিক বংশাৱলী" বুলি অনুবাদ কৰিব পাৰি য'ত এজন ছুফী পণ্ডিত তেওঁৰ খলিফা বা আধ্যাত্মিক বংশধৰলৈ নিজৰ খিলাফাত হস্তান্তৰ কৰে। উৰ্দু ভাষাত ছিলছিলাৰ অৰ্থ সাগা।

ঐতিহাসিক গুৰুত্ব

প্ৰতিটো ছুফী আদেশৰ বা তাৰিকাত এটা ছিলছিলা থাকে। ইছলামিক হজৰত মুহাম্মদৰ পৰা আৰম্ভ হোৱা তাৰিকা আৰম্ভ হোৱাৰ লগে লগে ছিলছিলাৰ উৎপত্তি হৈছিল। বেছিভাগ ছিলছিলাই নিজৰ বংশৰ সূত্ৰপাত তেওঁৰ খুলশালীয়েক আৰু জোঁৱাই আলী বিন আবি তালিবৰ পৰা আৰম্ভ কৰে যেনে কাদিৰিয়া, চিষ্টিয়া, নূৰবাখছিয়া আৰু চুহৰাৱৰ্দিয়াহ আদেশ। অৱশ্যে আবু বকৰৰ যোগেদি নক্সাবন্দীয়াৰ আদেশ। শতিকা আগতে আৰবত আনুষ্ঠানিক শিক্ষাৰ বাবে বিদ্যালয় নাছিল। ছাত্ৰ-ছাত্ৰীসকলে শিক্ষকলৈ গৈছিল, যিয়ে তেওঁলোকক পঢ়ুৱাইছিল। অধ্যয়ন সম্পূৰ্ণ কৰাৰ পিছত তেওঁলোকে ইজাজাহ (অনুমতি) লাভ কৰিছিল। যিয়ে তেওঁলোকৰ শিক্ষাৰ প্ৰমাণপত্ৰ হিচাপে কাম কৰিছিল। তাৰ পিছত এজন স্নাতক এজনে নিজৰ ছাত্ৰ বা শিষ্য থকা মাষ্টাৰ হিচাপে কাম কৰিছিল। এই শিক্ষক শৃংখলটোক ছিলছিলা বা বংশ বুলি জনা গৈছিল। আধুনিক পৰিস্থিতিৰ কিছু সাদৃশ্যপূৰ্ণ য'ত ডিগ্ৰী কেৱল স্বীকৃতিপ্ৰাপ্ত বিশ্ববিদ্যালয়ৰ পৰাহে গ্ৰহণ কৰা হয়। শিক্ষকৰ পৰীক্ষাযোগ্য শৃংখল থকা মাষ্টাৰৰ প্ৰমাণপত্ৰই বৈধতা প্ৰদান কৰা একমাত্ৰ মাপকাঠী আছিল। তাত্ত্বিকভাৱে এই আচাৰ-ব্যৱহাৰ (তালকিন)ৰ নিৰ্দেশনা লাভ কৰিব পাৰি কেৱল তাৰিকাৰ কৰ্তৃত্বপ্ৰাপ্ত শিক্ষকৰ পৰা, আৰু এই শ্বেইখৰ আজ্ঞা পালনৰ প্ৰতিজ্ঞা (বায়াত) কৰাৰ পিছতহে। শ্বেইখে তেওঁৰ শিষ্যসকলক তাৰিকা পালন কৰিবলৈ অনুমতি (ইজাজা) দিয়ে: তেওঁ তেওঁলোকৰ এজন বা ততোধিকক আনক শিকাবলৈও কৰ্তৃত্ব দিব পাৰে, অৰ্থাৎ তেওঁলোকক তেওঁৰ খলিফা বা উত্তৰাধিকাৰী হিচাপে নিযুক্তি দিব পাৰে। এইদৰে শিক্ষকৰ এটা স্তৰভিত্তিকভাৱে ক্ৰমবদ্ধ নেটৱৰ্কৰ সৃষ্টি হ’ব পাৰে। প্ৰতিজন শ্বেখে তেওঁ শিকোৱা তৰিকা। তেওঁৰ ছিলছিলা বা আধ্যাত্মিক বংশাৱলীৰ বাবে কৰ্তৃত্বৰ শৃংখল দেখুৱাব পাৰে। সাধাৰণতে ছিলছিলা নিজৰ গুৰুৰ পৰা নবীলৈকে যায়, যাৰ পৰা সকলো তাৰিকা উৎপত্তি হোৱা বুলি দাবী কৰে যদিও বাটত পৰিৱৰ্তন হৈছে। এজন ছুফী ছিলছিলা তেওঁৰ পৰিচয়ৰ বেজ আৰু বৈধতাৰ উৎস; ইয়াত তেওঁক পূৰ্বৰ বিখ্যাত পূৰ্বপুৰুষৰ তালিকা প্ৰদান কৰা হৈছে আৰু আন ছুফী সকলৰ সৈতে তেওঁৰ সম্পৰ্ক কেনেকুৱা তাক দেখুওৱা হৈছে। ছিলছিলা আংশিক জ্ঞানৰ হ’ব পাৰে বা কিতাপৰ হ’ব পাৰে। উদাহৰণস্বৰূপে সকলো হাফিজ (কোৰআন মুখস্থ কৰা), মুহাদ্দিন (হাদীছৰ বৰ্ণিত), আৰু কাৰিজুনা (তাজৱিদ বা শুদ্ধ উচ্চাৰণ আৰু উচ্চাৰণৰ সৈতে কোৰআন পাঠক)ক মহম্মদৰ সৈতে জড়িত বিশ্বাসযোগ্য বক্তাৰ শৃংখল দিয়া হয়।

তথ্য উৎস

শ্ৰেণী:ইছলাম ধৰ্ম
ককবৰক ভাষা

ককবৰক ভাষা ( তিপ্ৰকাক বা ত্ৰিপুৰী ভাষা বুলিও জনা যায়) ভাৰতৰ ত্ৰিপুৰা ৰাজ্য আৰু চুবুৰীয়া বাংলাদেশত বসবাস কৰা ত্ৰিপুৰী লোকসকলৰ মাতৃভাষা৷ ককবৰক শব্দটো দুটা অংশ লগ হৈ গঠিত। কক মানে "ভাষা" আৰু বৰকৰ অৰ্থ "মানুহ", বিশেষকৈ ত্ৰিপুৰী জাতিৰ মানুহ; অৰ্থাৎ ককবৰক শব্দৰ অৰ্থ ত্ৰিপুৰী মানুহৰ ভাষা।

ইতিহাস

ককবৰক ভাষা বিভিন্ন ৰূপত ১ম শতিকাৰ পৰাই এই অঞ্চলত প্ৰচলিত হৈ আহিছে ৷ সেই শতিকাতে প্ৰথমবাৰৰ বাবে ত্ৰিপুৰাৰ ৰজাসকলৰ ইতিহাস লিখিত ৰূপত সংৰক্ষিত হ’বলৈ আৰম্ভ কৰে। ককবৰক ভাষা যি লিপিত লিখা হৈছিল সেই লিপিক কলোমা লিপি বুলি কোৱা হৈছিল ৷ ত্ৰিপুৰাৰ ৰজাসকলৰ কাহিনী ৰাজৰত্নকৰ নামৰ এখন গ্ৰন্থত লিপিবদ্ধ কৰা হৈছে ৷ প্ৰথমে কলমা লিপি ব্যৱহাৰ কৰি ককবৰক ভাষাত দুৰালবেন্দ্ৰ চোন্তাইয়ে গ্ৰন্থখন ৰচনা কৰিছিল।

পিছলৈ শুক্ৰেশ্বৰ আৰু বানেশ্বৰ নামৰ দুজন ব্ৰাহ্মণে চতুৰ্দশ শতিকাত প্ৰথমে সংস্কৃতলৈ আৰু তাৰ পিছত বাংলালৈ অনুবাদ কৰে ৷ ককবৰক ভাষাত লিখা মূল গ্ৰন্থখনৰ বৰ্তমান অস্তিত্ব নাই। চতুৰ্দশ শতিকাৰ পৰা বিংশ শতিকালৈ ককবৰক ভাষা স্থানীয় লোকৰ থলুৱা ভাষা হিচাপে গ্ৰহণ কৰা হয় আৰু বাংলা ভাষা ত্ৰিপুৰাৰ দৰবাৰী ভাষাত পৰিণত হয়।

১৯৭৯ চনত ভাৰতৰ ত্ৰিপুৰা ৰাজ্যৰ চৰকাৰী ভাষা হিচাপে ককবৰক ভাষা স্বীকৃতি লাভ কৰে। সম্প্ৰতি ইয়াক ভাৰতৰ জাতীয় ভাষাৰ মৰ্যাদা দিয়া উচিত হয় নে নহয় সেই লৈ বিতৰ্ক চলি আছে।

কিতাপ প্ৰকাশ

বাংলাদেশত ২০২২ চনৰ ১৫ ছেপ্টেম্বৰত ত্ৰিপুৰা সম্প্ৰদায়ৰ মাতৃভাষা ককবৰক ভাষাৰ প্ৰথমখন গ্ৰন্থ বাংলা বৰ্ণমালাত কমিল্লাত প্ৰকাশ পায়। আগতে ইংৰাজী বৰ্ণমালাত ককবৰক ভাষাৰ কিতাপ আছিল। বাংলা বৰ্ণমালাত প্ৰকাশ পোৱা এইখনেই ককবৰক ভাষাৰ প্ৰথমখন গ্ৰন্থ।

সংখ্যা আৰু গণনা

ককবৰক ভাষাত গণনাক লেখমুং বোলে।

১
চা
২
নি
৩
থাম
৪
ব্ৰই
৫
বা
৬.
দ'ক
৭
চ্নি
৮
চাৰ
৯
চুকু
১০
চি
২০
নিচি
১০০
ৰা
১০১
ৰাচা

১০০০
চাই

সাধাৰণ বাক্যাংশ

অসমীয়া ককবৰক
নমস্কাৰ খুলুমখা
স্বাগতম লামছগো
ধন্যবাদ হাম্বাই
বহুত বহুত ধন্যবাদ বেলাইখেনো হাম্বাই
শুভ বিদায় থাংখা
শুভ ৰাতিপুৱা ফুং কাহাম
শুভ দুপৰীয়া দিবোৰ কহাম
শুভ সন্ধিয়া সঞ্জা/ছাৰিক কহাম
শুভ ৰাতি হৰ কহাম
আপোনাৰ কেনে? ন‌ৗং বাহাই তং?/বাহাই তং?
ধুনীয়া কাহামনো
মই ত্ৰিপুৰাক ভাল পাওঁ আং ত্ৰিপুৰানো হামজাকগো

তথ্যসূত্ৰ

শ্ৰেণী: ভাষা
শ্ৰেণী: ভাৰতৰ ভাষা
শ্ৰেণী:ত্ৰিপুৰা
শ্ৰেণী:বাংলাদেশৰ ভাষা
চি ভি ৰামন

চি ভি ৰামন বা চন্দ্ৰশেখৰ ভেংকটাৰামন (১৮৮৮-১৯৭০) আছিল এগৰাকী ভাৰতীয় বিজ্ঞানী। ভাৰতলৈ ন'বেল বঁটাৰ সন্মান কঢ়িয়াই অনা ব্যক্তি সকলৰ ভিতৰত ছাৰ চন্দ্ৰশেখৰ ভেংকটাৰামন অন্যতম। এছিয়াৰ ভিতৰতে ১৯৩০ চনত বিজ্ঞান বিষয়ত ন'বেল বঁটা লাভ কৰা চন্দ্ৰশেখৰ ভেংকটাৰামন আছিল প্ৰথম গৰাকী ব্যক্তি। এই গৰাকী বিশিষ্ট বিজ্ঞানীক ভাৰত চৰকাৰে ১৯৫৪ চনত ভাৰত ৰত্ন উপাধিৰে সন্মানিত কৰিছিল। তেওঁ ভাৰত চৰকাৰৰ ডেপুটী একাউণ্টেণ্ট জেনেৰেল পদত কাৰ্যনিৰ্বাহ কৰিছিল। তদুপৰি পেৰিছ, ৰাছিয়া, হাঙ্গেৰীৰ অকাডেমি অফ ছায়েন্স আদি অনুষ্ঠানে তেওঁক সদস্য হিচাপে লোৱাৰ উপৰিও ইউৰোপ আৰু অনেক ভাৰতীয় বিশ্ববিদ্যালয়ে তেওঁক ডক্টৰেট উপাধিৰে সন্মানিত কৰিছিল।

জন্ম আৰু শিক্ষা

চন্দ্ৰশেখৰ ভেংকটাৰামনৰ জন্ম হয় ১৮৮৮ চনৰ ৭ নৱেম্বৰত, চেন্নাইৰ (মাদ্ৰাজ, তামিলনাডু) ত্ৰিচিনাপল্লীৰ ওচৰৰ থিৰুভানা ইককেভাল গাঁৱত। পিতৃৰ আঠোটা সন্তানৰ ভিতৰত তেওঁ আছিল দ্বিতীয় সন্তান। প্ৰাথমিক শিক্ষা ৱালটায়াৰৰ পৰা লাভ কৰিছিল। ১১ বছৰ বয়সতে তেও প্ৰৱেশিকা পৰীক্ষা আৰু ১৯০১ চনত তেওঁ ৱালটায়াৰৰ পৰাই আই-এ পৰীক্ষাত উৰ্ত্তীণ হয়। তাৰ পাছত তেওঁ মাদ্ৰাজৰ প্ৰেছিডেন্সী কলেজত ভৰ্তি হৈছিল। আৰু তাৰ পৰাই তেওঁ ১৫ বছৰ বয়সতে স্নাতক আৰু ১৮ বছৰ বয়সত মাদ্ৰাজ বিশ্ববিদ্যালয়ৰ পৰা স্নাতকোত্তৰ পৰীক্ষাত উৰ্ত্তীণ হয়। উল্লেখযোগ্য যে তেওঁ স্নাতক আৰু স্নাতকোত্তৰ পৰীক্ষাত পদাৰ্থ বিজ্ঞান অধ্যয়ন কৰিছিল যদিও চলি প্ৰথা মতে তেওঁ স্নাতক কলা আৰু স্নাতকোত্তৰ কলা বুলিহে লিখিব লগা হৈছিল। কলেজত পঢ়া সময়ৰে পৰা তেওঁ বিজ্ঞান বিষয়ৰ শব্দ, তাপ, আৰু বিদ্যুত বিষয়ক ভালেমান তথ্য উলিয়াছিল। সেয়ে ১৯০৬ চনত তেওঁৰ দি লনদন ফিল'ছফিকেল মেগাজিনত এটা গধুৰ প্ৰবন্ধ প্ৰকাশ কৰি বিজ্ঞানীসকলৰ দৃষ্টি আকৰ্ষণ কৰিব পাৰিছিল। স্নাতকোত্তৰ পৰীক্ষাত উৰ্ত্তীণ হোৱাৰ পাছত তেওঁৰ বিলাতলৈ যোৱাৰ সকলো খৰচ চৰকাৰেই বহন কৰিবলৈ বিচাৰিছিল যদিও তেওঁৰ সেই যাত্ৰা হৈ নুঠিল। তেওঁ সৰ্বভাৰতীয় বিত্ত বিভাগৰ প্ৰতিযোগিতামূলক পৰীক্ষা পাৰদৰ্শিতাৰে অৱত্তীৰ্ণ হৈছিল। তাৰ পাছতেই তেওঁ ভাৰত চৰকাৰৰ ডেপুটী একাউণ্টেণ্ট জেনেৰেল পদত কাৰ্যনিৰ্বাহ কৰিছিল
নাইট উপাধি (১৯২৯),
ম্যাটুৰ্হচি সোণৰ বঁটা (১৯২৯),
লেলিন শান্তি বঁটা, (১৯৫৭)

ৰাষ্ট্ৰীয় বিজ্ঞান দিৱস

প্ৰতি বছৰে ফেব্ৰুৱাৰী মাহৰ ২৮ তাৰিখ দিনটোক প্ৰখ্যাত ভাৰতীয় পদাৰ্থ বিজ্ঞানী চি. ভি. ৰমনৰ ৰমন পৰিঘটনাৰ আৱিষ্কাৰক সুঁৱৰি ভাৰতত ৰাষ্ট্ৰীয় বিজ্ঞান দিৱস হিচাপে পালন কৰা হয়, ১৯২৮ চনৰ ২৮ ফেব্ৰুৱাৰীত ৰমনে এই পৰিঘটনা আৱিষ্কাৰ কৰিছিল।

তথ্য সংগ্ৰহ

অধিক পঢ়ক

Ramaseshan S: C.V.Raman. Journal of Madras University, section B, Sept.1983, 46(1): 1–16.
Scientific Papers of CV Raman, Ed. S Ramaseshan, Indian Academy of Sciences, Bangalore 1988.
Sri Kantha S: The discovery of the Raman Effect and its impact in Biological Sciences. European Spectroscopy News, Aug/Sept. 1988, no.80, 20, 22, 24 & 26.
Sri Kantha S: Raman's prize. Nature, 1989; 340: 672.
Fabelinski I,L. Priority and the Raman Effect. Nature, 1990; 343: 686.

বাহ্যিক সংযোগ

The Nobel Prize in Physics 1930 at the Nobel Foundation
Nobel prize internet archive
Path creator – C.V. Raman
Nobel Lecture
Archive of all scientific papers of C.V. Raman
Raman Effect: fingerprinting the universe

শ্ৰেণী:ভাৰতৰ ব্যক্তি
শ্ৰেণী:মৃত ব্যক্তি
শ্ৰেণী:ভাৰতীয় বিজ্ঞানী
শ্ৰেণী:ভাৰত ৰত্ন বঁটা বিজয়ী
শ্ৰেণী:পদাৰ্থ বিজ্ঞানৰ ন'বেল বঁটা বিজয়ী
মেজবান

মেজবান (; ) বাংলাদেশৰ চট্টগ্ৰাম অঞ্চলৰ এক ঐতিহ্যবাহী জনপ্ৰিয় সামাজিক উৎসৱ। কুলখানি (মৃতকৰ সকাম), মৃত্যু বাৰ্ষিকী, আকিকা (নৱজাতকৰ উপজিলে পালন কৰা অনুষ্ঠান), জন্মদিন, ব্যক্তিগত সাফল্য, নতুন কোনো ব্যৱসায় আৰম্ভণি, গৃহ প্ৰবেশ, বিবাহ, খৎনা, ছোৱালীৰ কৰ্ণবেধন, ধৰ্মীয় নেতাৰ মৃত্যুবাৰ্ষিকী আদি বিভিন্ন উপলক্ষত মেজবানিৰ আয়োজন কৰা হয়। ইয়াৰ বাদে কোনো শুভ ঘটনা উপলক্ষেও মেজবানি কৰা হয়। ঐতিহাসিকভাৱে মেজবানী হৈছে এক পৰম্পৰাগত আঞ্চলিক উৎসৱ য'ত অতিথিসকলক ভাত আৰু গৰুৰ মাংস খাবলৈ আমন্ত্ৰণ জনোৱা হয়। মেজবানীৰ অনুষ্ঠানলৈ আমন্ত্ৰণ সাধাৰণতে প্ৰতিবেশী আৰু আশ-পাশৰ লোকৰ বাবে উন্মুক্ত থাকে। চহৰ অঞ্চলত নিমন্ত্ৰণী পত্ৰ ছপা কৰি অতিথিসকলক নিমন্ত্ৰণ জনোৱা হয়। পৰম্পৰাগতভাৱে মেজবানী অনুষ্ঠান ৰাতিপুৱাৰ পৰা দুপৰীয়ালৈকে হয়, কিন্তু বৰ্তমান সময়ত সন্ধিয়াৰ পৰা নিশালৈকে ভোজ-ভাতৰ উৎসৱ চলা দেখা যায়।

ব্যুৎপত্তি

চট্টগ্ৰামৰ স্থানীয় ভাষাত মেজবানক সাধাৰণতে মেজ্জান বুলি কোৱা হয়। "মেজবান" শব্দটো শেষত পাৰ্চী মূলৰ আৰু ইয়াৰ অৰ্থ হ'ল গৃহস্থ। মেজবানীৰ অৰ্থ হৈছে অতিথিসকলৰ বাবে ভোজৰ আয়োজন কৰা। চুবুৰীয়া নোৱাখালি অঞ্চলত মেজবানীক জনপ্ৰিয় আৰু বহুলভাৱে জেফাত বুলি জনা যায়।

খাদ্য

মেজবান মূলতঃ গো-মাংসৰ প্ৰাধান্য থকা ভোজন উৎসৱ। ইয়াত ভাত, গৰুৰ মাংস, গৰুৰ ঠেঙৰ হাড়ৰ জোল (চট্টগ্ৰামৰ ভাষাত ‘নলা কাজি’)আৰু বুটৰ দাইল পৰিবেশন কৰা হয়। কিছু ক্ষেত্ৰত মাছ আৰু কুকুৰাৰ মাংসও পৰিবেশন কৰা দেখা যায়। গৰুৰ মাংসৰ সোৱাদৰ বাবেই মেজবানৰ খ্যাতি। মেজবানত ৰন্ধাৰ এটা বিশিষ্ট শৈলী আছে। উদাহৰণ স্বৰূপে,
১) জলকীয়া আৰু মচলাৰে জ্বলাকৈ ৰন্ধা গো মাংস।
২) গৰুৰ ঠেঙৰ মাংসৰে মচলাৰ সহযোগত কম জ্বলাকৈ ৰন্ধা চুৰহা বা ‘নিহাৰি কাঁজি’।
৩) মাটিমাহ ভাজি ঢেকি বা মেচিনত গুৰি কৰি এক ধৰণৰ দাইল ৰন্ধা হয়, যাক চট্টগ্ৰামৰ ভাষাত ‘ঘুনা বা ভূনা দাল’ বোলা হয়।
৪) মাটিমাহৰ পৰিবৰ্তে বুটৰ দাইলৰ সৈতেও (উত্তৰ আৰু দক্ষিণ চট্টগ্ৰামত ‘হলব্ব’ নামে পৰিচিত) গৰুৰ হাঁড়, চৰ্বি আৰু মাংসৰ পালতীয়া জ্বলা খাদ্য এপদ তৈয়াৰ কৰা হয়।

হিন্দু ঐতিহ্য

অষ্টদশ শতিকাৰ মাজভাগত ফেনী জিলাৰ চট্টগ্ৰামৰ (তেতিয়া ইছলামবাদ নামেৰে জনাজাত) উত্তৰ অঞ্চল আৰু ত্ৰিপুৰা ছাকলা ৰোছনাবাদৰ জমিদাৰ ছমছেৰ গাজীয়ে মাক কয়াৰা বেগমৰ নামত এটা বৃহৎ পুখুৰী খন্দাইছিল। সেই উপলক্ষে ওচৰৰ চট্টগ্ৰামৰ নিজামপুৰ অঞ্চলৰ পুখুৰীৰ পৰা মাছ আনি ভোজৰ আয়োজন হিন্দু ধৰ্মত যিহেতু গো মাংস নিষিদ্ধ, সেয়েহে হিন্দু পৰম্পৰাৰ মেজবানত গো মাংসৰ সলনি মাছ ব্যৱহাৰ কৰা হৈছিল। চট্টগ্ৰামৰ হিন্দু সম্প্ৰদায়ে প্ৰতি বছৰে ‘চট্টগ্ৰাম পৰিষদ’ৰ বেনাৰত মাছ, পাচলি আৰু শুকান মাছেৰে মেজবানীৰ আয়োজন কৰা হয়।

উদযাপন

অধ্যাপক নুৰুল ইছলাম ঢাকাৰ ‘চিটাগং এছোচিয়েচনৰ’ সভাপতি হোৱাৰ পিছত ১৯৬০-ৰ দশকৰ শেষৰ ফালে ৰাজধানী চহৰ ঢাকাত মেজবানীৰ প্ৰথা আৰম্ভ হয়। অধ্যাপক ইছলাম ১৯৬৮ চনৰ পৰা ১৯৮৩ চনলৈকে এছোচিয়েচনৰ সভাপতি হৈ আছিল। বাংলাদেশৰ চিলেট, খুলনা আদি ঠাইতো ইয়াৰ সম্প্ৰসাৰণ ঘটিছে। তেনেকৈ ইউৰোপ, আমেৰিকা আৰু এছিয়াৰ বিভিন্ন দেশত প্ৰব্ৰজনকাৰী বাংলাদেশীৰ, বিশেষকৈ চট্টগ্ৰামিয়াসকলৰ দ্বাৰা মেজবানৰ আয়োজন কৰা হয়।

তথ্য উৎস

শ্ৰেণী:বাংলাদেশৰ ৰন্ধনশৈলী
শ্ৰেণী:বাংলাদেশৰ সংস্কৃতি
বৰলাৰ ঘৰ

বৰলাৰ ঘৰ হৈছে ২০১২ চনৰ ২ নৱেম্বৰ তাৰিখে মুক্তি লাভ কৰা এখন অসমীয়া-বঙালী দ্বিভাষিক ৰোমাণ্টিক হাস্যধৰ্মী চলচ্চিত্ৰ। এইখন ১৯৯৩ চনৰ ছুপাৰহিট মালয়ালম বোলছবি মেলেপাৰামবিল আনভিড়ুৰ ৰিমে'ক। অ'কে প্ৰডাক্‌চনচৰ বেনাৰত মানি চি. কাপেনে প্ৰযোজনা আৰু পৰিচালনা কৰা চলচ্চিত্ৰখনৰ মূল চৰিত্ৰত অভিনয় কৰে উৎপল দাস আৰু দেৱস্মিতা বেনাৰ্জীয়ে। মালয়ালম ছবিখনো একে প্ৰযোজনা সংস্থাৰ বেনাৰতে কাপেনেই প্ৰযোজনা কৰিছিল। অসমীয়া বোলছবি পৰিচালিকা মঞ্জু বৰা এইখন ছবি নিৰ্মাণৰ কামত উপদেষ্টা হিচাপে থাকে।

চলচ্চিত্ৰখন ড॰ ভূপেন হাজৰিকাৰ নামত উৎসৰ্গা কৰা হয়।

সংগীত

২০১২ চনৰ ৩০ অক্টোবৰ তাৰিখে প্ৰীমিয়াৰ দৰ্শনীৰ দিনা গুৱাহাটীত চলচ্চিত্ৰখনৰ সংগীতৰ শ্ৰাব্য এলবামটো ইউনিভাৰ্ছেল মিউজিকৰ বেনাৰত মুক্তি দিয়া হয়। সংগীত পৰিচালনা কৰে দাক্ষিণাত্যৰ সংগীত পৰিচালক কে. আৰ. শ্ৰীজিতে। গীতৰ কথা দিলীপ কুমাৰ বৰাৰ।

তথ্য সংগ্ৰহ

শ্ৰেণী:অসমীয়া চলচ্চিত্ৰ
শ্ৰেণী:২০১২ বৰ্ষৰ অসমীয়া চলচ্চিত্ৰ
শ্ৰেণী:২০১০ দশকৰ অসমীয়া চলচ্চিত্ৰ
পাউলিৰ নিষেধ নীতি

]]
পাউলিৰ নিষেধ নীতি কোৱাণ্টাম বলবিজ্ঞানৰ এটা গুৰুত্বপূৰ্ণ নীতি। এই নীতিমতে কোনো এটা কোৱাণ্টাম প্ৰণালীত দুটা বা তাতকৈ অধিক একে ফাৰ্মিয়ন (অৰ্দ্ধ-অখণ্ড স্পিন বিশিষ্ট কণা) একেটা কোৱাণ্টাম অৱস্থাত যুগপৎভাৱে থাকিব নোৱাৰে। ১৯২৫ চনত অষ্ট্ৰিয়ান পদাৰ্থ বিজ্ঞানী ৱুল্ফগাং পাউলিয়ে ইলেক্ট্ৰনৰ বাবে আৰু পাছলৈ সকলো ফাৰ্মিয়নৰ বাবে এই নীতি সূত্ৰবদ্ধ কৰিছিল।

পৰমাণুৰ ইলেক্ট্ৰনৰ ক্ষেত্ৰত এই নীতি এইদৰে ক'ব পাৰি: কোনো এটা পৰমাণুত থকা দুটা ইলেক্ট্ৰনৰ চাৰিওটা কোৱাণ্টাম সংখ্যা n (মুখ্য কোৱাণ্টাম সংখ্যা), (এযিমুথেল কোৱাণ্টাম সংখ্যা), m (চুম্বকীয় কোৱাণ্টাম সংখ্যা) আৰু ms (স্পিন কোৱাণ্টাম সংখ্যা) কেতিয়াও একে হ'ব নোৱাৰে। ইয়াৰ অৰ্থ এয়ে যে যদি কোনো এটা পৰমাণুত থকা দুটা ইলেক্ট্ৰনৰ বাবে প্ৰথম তিনিটা কোৱাণ্টাম সংখ্যাৰ মান একে হয়, তেন্তে ইলেক্ট্ৰন দুটাৰ বাবে চতুৰ্থ কোৱাণ্টাম সংখ্যাটো নিঃসন্দেহে বেলেগ হ'ব। উদাহৰণস্বৰূপে যদি কোনো এটা পৰমাণুৰ দুটা ইলেক্ট্ৰনৰ বাবে n = 2, = 1 আৰু m = -1 হয়, তেন্তে ইলেক্ট্ৰন দুটাৰ এটাৰ বাবে ms = +1/2 আৰু আনটোৰ বাবে ms = -1/2 হ'ব। দুয়োটা ইলেক্ট্ৰনৰ বাবে ms ৰ মান একে হ'ব নোৱাৰে।

পাৰমাণৱিক বৰ্ণালীৰ অধ্যয়নৰ দ্বাৰা পাউলিয়ে নিষেধ নীতিৰ সম্ভেদ পাইছিল। এটা পৰমাণুৰ বিভিন্ন অৱস্থা এই পাৰমাণৱিক বৰ্ণালীৰ পৰাই নিৰ্ণয় কৰিব পাৰি।

তথ্য সংগ্ৰহ

বাহ্যিক সংযোগ

Nobel Lecture: Exclusion Principle and Quantum Mechanics Pauli's account of the development of the Exclusion Principle.

শ্ৰেণী:কোৱাণ্টাম বলবিজ্ঞান
দৈনিক অগ্ৰদূত

দৈনিক অগ্ৰদূত হৈছে অসমৰ এখন অসমীয়া ভাষাৰ বাতৰি কাকত। কাকতখন গুৱাহাটী, যোৰহাট আৰু তেজপুৰৰ পৰা প্ৰকাশিত হয়। দৈনিক অগ্ৰদূতৰ মুখ্য কাৰ্যালয় গুৱাহাটীৰ দিছপুৰত অৱস্থিত।

অগ্ৰদূত পাব্লিচাৰ্ছ প্ৰাইভেট লিমিটেড হৈছে কাকত খনৰ প্ৰকাশক। এই কাকতখনৰ ইণ্টাৰনেট সংস্কৰণো আছে। কাকতখনত মুঠ ১৬খন পৃষ্ঠা সন্নিবিষ্ট থাকে, য’ত প্ৰত্যেক পৃষ্ঠা অনুসৰি বাতৰিৰ বিভিন্ন প্ৰকাৰবোৰ শ্ৰেণীকৰণ কৰা হয়।

লগতে চাওক

অসমৰ বাতৰি কাকত আৰু আলোচনীসমূহ

বাহ্যিক সংযোগ

ইণ্টাৰনেট সংস্কৰণ

শ্ৰেণী:অসমৰ সংবাদ পত্ৰ
টলষ্টয় ফাৰ্ম

টলষ্টয় ফাৰ্ম আছিল মহাত্মা গান্ধীয়ে তেওঁৰ দক্ষিণ আফ্ৰিকাৰ আন্দোলনৰ সময়ত আৰম্ভ আৰু আয়োজিত প্ৰথম আশ্ৰম। ১৯১০ চনত সৃষ্টি হোৱা এই আশ্ৰমে ট্ৰান্সৱালত, য'ত ই অৱস্থিত আছিল, ভাৰতীয়সকলৰ বিৰুদ্ধে বৈষম্যবিৰোধী সত্যাগ্ৰহ অভিযানৰ মুখ্য কাৰ্যালয় হিচাপে কাম কৰিছিল।

আশ্ৰমৰ নাম ৰাছিয়ান লেখক আৰু দাৰ্শনিক লীঅ' টলষ্টয়ৰ নামেৰে ৰাখিছিল, যাৰ ১৮৯৪ চনৰ কিতাপ 'দি কিংডম অব গড ইজ উইদিন ইউ'-য়ে গান্ধীৰ অহিংসা বিজ্ঞানক যথেষ্ট প্ৰভাৱিত কৰিছিল।

গান্ধী সমৰ্থক হাৰমান কালেনবাচে গান্ধী আৰু আন ৭০-৮০জন লোকক তেওঁলোকৰ স্থানীয় আন্দোলন কাৰ্যকৰী হোৱালৈকে তাত বাস কৰিবলৈ অনুমতি দিছিল। কালেনবাচে গোটৰ নামৰ বাবে পৰামৰ্শ দিছিল, যি অতি শীঘ্ৰে থকা আৱাসগৃহ, কৰ্মশালা আৰু এখন বিদ্যালয় ধৰি মুঠ তিনিটা নতুন ভৱন নিৰ্মাণ কৰিছিল।

লগতে চাওক

বৰ্ণবৈষম্য নীতি
সাবৰমতী আশ্ৰম
সেৱাগ্ৰাম

তথ্যউৎস

শ্ৰেণী:আশ্ৰম
লুডমিলা লাকুৱেভা কানুট

লুডমিলা লাকুৱেভা কানুট (জন্ম ২৮ জুলাই ১৯৭১) এগৰাকী এণ্ডোৰাৰ লেখিকা, যিয়ে উপন্যাস আৰু ইতিহাস লিখে। তেওঁ বন্দিয়া কাকতৰ মতামত স্তম্ভৰো লেখিকা।

কৰ্ম-জীৱন

লুডমিলা লাকুৱেভা কানুট মূলত আতিথেয়তা উদ্যোগত প্ৰশিক্ষণ লাভ কৰিছিল, আৰু এণ্ডোৰাৰ প্ৰাচীন হোটেলসমূহৰ বিষয়ে বিভিন্ন তথ্য সংগ্ৰহ কৰিবলৈ পছন্দ কৰিছিল। তেওঁৰ প্ৰথম প্ৰকাশিত গ্ৰন্থ আছিল Los pioneros de la hoteleria andorrana, যি এণ্ডোৰাৰ হোটেল উদ্যোগৰ ইতিহাসৰ ওপৰত ভিত্তি কৰি লিখা হৈছিল। এই গ্ৰন্থৰ বাবে তেওঁ এণ্ডোৰাৰ সাধাৰণ পৰিষদৰ গৱেষণা বঁটা লাভ কৰিছিল। তাৰ পাছত তেওঁ উপন্যাস লেখা আৰম্ভ কৰে, লগতে Bondia কাকতত মতামত স্তম্ভ লিখি থাকে।

তেওঁৰ দ্বিতীয় উপন্যাস, L’home de mirada clara, ১৯শ শতিকাৰ এণ্ডোৰাৰ একান্ত প্ৰথাগত সমাজৰ পৰিবৰ্তনৰ ওপৰত ভিত্তি কৰি লিখা হৈছিল, য’ত মূল চৰিত্ৰ আছিল চাৰ্লছ ৰোমেউ।

লাকুৱেভা কানুট এণ্ডোৰাৰ শিক্ষা মন্ত্ৰণালয়ৰ সৈতে কাম কৰিছে, লগতে Andorra, nova aproximació a la història d’Andorra আৰু Papers de recerca històrica শীৰ্ষক তথ্যভিত্তিক গ্ৰন্থসমূহত সহযোগিতা কৰিছে। তেওঁ বিশেষভাৱে সীমিত সংখ্যক প্ৰকাশিত নাতাল কাহিনীৰ সৃষ্টি কৰে, য’ত কিছুমান বাস্তৱ তথ্যো সংযোজিত থাকে। তেওঁৰ গ্ৰন্থসমূহ এণ্ডোৰাৰ ৰাষ্ট্ৰীয় গ্ৰন্থালয়ত সংৰক্ষিত আছে।

বঁটা

তেওঁ এণ্ডোৰাৰ ৰাষ্ট্ৰীয় সাহিত্য প্ৰতিযোগিতাত দুইবাৰ স্থান লাভ কৰিছে; ২০১১ চনত Cursa d’esquí amb el bus exprés গ্ৰন্থৰ বাবে ফাইনেলিষ্ট হৈছিল, আৰু ২০১২ চনত El Bus de la memòria গ্ৰন্থৰ বাবে দ্বিতীয় স্থান লাভ কৰিছিল।

তথ্যসূত্ৰ

শ্ৰেণী:জীৱিত ব্যক্তি
শ্ৰেণী:লেখিকা
শ্ৰেণী:এণ্ডোৰাৰ ব্যক্তি
শ্ৰেণী:সাংবাদিক
শ্ৰেণী:ইতিহাসবিদ
আনা মাৰিয়া মাচাডো

আনা মাৰিয়া মাচাডো (জন্ম ২৪ ডিচেম্বৰ ১৯৪১) ব্ৰাজিলৰ শিশু গ্ৰন্থৰ লেখিকা, লিজিয়া বজুংগা নুনেছ আৰু ৰুথ ৰোচাৰ সৈতে অন্যতম উল্লেখযোগ্য। ২০০০ চনত তেওঁ "শিশু সাহিত্যলৈ স্থায়ী অৱদান"ৰ বাবে আন্তঃৰাষ্ট্ৰীয় হান্স খ্ৰীষ্টিয়ান এণ্ডাৰছন পদক লাভ কৰে। ২০১২ চনত তেওঁ শিশু আৰু যুৱ প্ৰাপ্তবয়স্ক সাহিত্যৰ এছ এম আইবেৰ'-আমেৰিকান বঁটাও লাভ কৰে।

জীৱন

১৯৪১ চনত ৰিঅ’ ডি জেনেইৰ’ত জন্মগ্ৰহণ কৰিছিল আনা মাৰিয়া মাচাডোই।

১৯৬৯ চনত আনা মাৰিয়া মাচাডোৱে লিখিবলৈ আৰম্ভ কৰে। "মই সামৰিক একনায়কত্ববাদৰ সময়ত লিখিবলৈ আৰম্ভ কৰা সেই প্ৰজন্মৰ লেখকসকলৰ অন্তৰ্গত, কিয়নো কবিতা আৰু গীতৰ গ্ৰন্থৰ সমান্তৰালভাৱে শিশু সাহিত্যও সেইকেইটামান সাহিত্যৰ ৰূপৰ ভিতৰত আছিল, যাৰ সহায়ত ভাষাৰ কাব্যিক আৰু প্ৰতীকী ব্যৱহাৰৰ জৰিয়তে আপুনি জয় ডি ভিভ্ৰ, ব্যক্তিগত স্বাধীনতা আৰু মানৱ অধিকাৰৰ প্ৰতি সন্মানৰ ধাৰণাসমূহ জনাব পাৰিছিল।" তেওঁৰ গল্প Menina Bonita do laço de fita (১৯৮৬; ইংৰাজীলৈ অনুবাদ কৰা হৈছে Nina Bonita: A Story, 2001, ISBN 978-0916291631) এযোৰ বগা আৰু ক'লা শহাপহুৰ বিষয়ে যিয়ে বিয়া কৰাই ক'লা, বগা আৰু ক'লা-বগা আৰ্হিৰ সন্তান গোটাই জমা কৰে, বিভিন্ন জাতি-জনগোষ্ঠীৰ একেলগে থকাৰ বিষয়ে লিখা এখন মনোমোহা কিতাপ। ‘এৰা উমা ভেজ উম টিৰানো’ (১৯৮২)ত তিনিটা শিশুৱে ৰং, চিন্তা আৰু যিকোনো সুখ নিষিদ্ধ কৰা এজন অত্যাচাৰীক অৱজ্ঞা কৰিছে। আঙুলি নোটোঁৱাকৈয়ে আনা মাৰিয়া মাচাডোৱে সদায় নিজৰ বাৰ্তাবোৰ হাস্যৰসময়ী কাহিনীৰে সজাই তোলে আৰু শাৰীৰ মাজতো পঢ়িব পৰাকৈ তেওঁৰ যুৱ পাঠকসকলৰ ক্ষমতাক বিশ্বাস কৰে।

তেওঁৰ প্ৰজন্মৰ বহু ব্ৰাজিলিয়ান শিশু গ্ৰন্থ লেখকৰ দৰেই আনা মাৰিয়া মাচাডোও মহান শিশু গ্ৰন্থ লেখক জোচে বেণ্টো মণ্টেইৰো লোবাটোৰ পৰম্পৰাত আছে বুলি কোৱা হয়।

শ্ৰেণী:শিশু সাহিত্যিক
শ্ৰেণী:ব্ৰাজিলৰ ব্যক্তি